Úr Balázs
ur dot balazs at fsf dot hu 2024.

# Adatok importálása

Két fő módja van az új adatok importálásának a Grafikonokban: az adatok importálása közvetlenül fájlból, vagy új adatok előállítása egyenlet használatával.

A fájltípusok széles skálája támogatott az adatok fájlból történő importálásakor. A Grafikonok jelenleg a Panalytical .xrdml fájlokat, a Leybold .xry fájlokat, valamint az oszlop formátumban mentett fájlokat, mint például a legtöbb .csv fájlt, .dat fájlokat, .xy fájlokat vagy egyszerű szöveget támogatja. Végül, más Grafikonok-projektekből származó adatok is importálhatók az aktuális projektbe, egyszerűen az új adatok szokásos módon történő hozzáadásával, de helyettük egy projektfájl kiválasztásával.

Az importálás során egyéni elválasztó használatakor egy további mező lesz látható a választott elválasztó megadásához. Ez a mező felismeri a reguláris kifejezéseket. Például egy olyan elválasztó kiválasztásához, amely az üres karaktereket keresi, a `\s+` adható meg elválasztóként. Ebben a példában a `\s` azt jelenti, hogy az elválasztó egy üres karakter, a `+` pedig azt jelenti, hogy legalább egy vagy több üres karakter szükséges. Így ez a bemenet bármilyen mennyiségű üres karaktert keres, beleértve a tabulátorokat is. Vegye figyelembe, hogy ez a konkrét bemenet egyenértékű az alapértelmezett üres karakterek lehetőséggel.

Az adatok importálásának másik módja az adatok közvetlen előállítása egyenlet használatával. Ezt a bal felső sarokban lévő „Egyenlet hozzáadása” gombbal vagy a Ctrl+Alt+N billentyűkombináció megnyomásával lehet megtenni. A leggyakrabban használt szintaxis elfogadott, ahol az `x` az x-koordinátát jelöli. Egy egyszerű másodfokú egyenletet például létrehozható az `x²+5` bemenetként való felhasználásával. Ne feledje, hogy a trigonometrikus függvények alapértelmezetten radiánt használnak. Ha fokot szeretne használni, akkor egyszerűen adjon hozzá egy `d` betűt a trigonometrikus függvényhez. Például a `cosd(x)` olyan koszinuszt állít elő, ahol az x-koordináta fokban van megadva, míg a `cos(x)` olyan koszinuszt állít elő, ahol az x-koordináta radiánban van megadva.